EA พุ่งกว่า 5% เก็งกำไรโรงไฟฟ้าโตก้าวกระโดด-ซื้อเป้าระยะสั้น 27 บ.
EA พุ่งกว่า 5% วอลุ่มเด่น-โบรกฯแนะซื้อเป้าหมายระยะสั้น 27 บ.โดย ณ เวลา 11.03 น.อยู่ที่ 23.80 บาท บวก 1.30 บาท หรือ 5.78% มูลค่าการซื้อขาย 276.75 ล้านบาท
8 ต.ค. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 11.03 น.อยู่ที่ 23.80 บาท บวก 1.30 บาท หรือ 5.78% มูลค่าการซื้อขาย 276.75 ล้านบาท  โดยเปิดตลาดที่ 22.70 บาท ต่ำสุดที่ 22.50 บาท สูงสุดที่ 24.00 บาท ขณะที่ดัชนีหุ้นไทยโดยรวมบวก 0.26%

บล.แลนด์ แอนด์ เฮ้าส์ ระบุในบทวิเคราะห์ (8 ต.ค.)  แนะนำ “ซื้อ” ด้วยราคาเป้าหมาย 27 บาท โดย EA เป็นเจ้าของโรงไฟฟ้าพลังงานทดแทน 12 แห่ง 664 MW (ถือหุ้น 100%) เป็นพลังแสงอาทิตย์ 4 แห่ง 278 MW (พิษณุโลก 90MW เริ่มผลิต ก.พ.59) และเป็นพลังลม 8 แห่ง 386 MW ได้ใบอนุญาต/PPA ครบ (กำลังก่อสร้างที่นครศรีธรรมราชและสงขลา โดย 126 MW จะเริ่มผลิตไตรมาส 2/59, 180 MW ผลิตไตรมาส 4/59 และ 80 MW ผลิต 1Q60)
พร้อมคาดกำไรโตก้าวกระโดดจากโรงไฟฟ้าที่เริ่มผลิตในปี 58-60 คาด FY58 มีกำไร 3 พันลบ. EPS=0.81 บ. เพิ่มขึ้น 88% โดย FY59 จะกำไร 5.7 พันลบ. EPS=1.52 เพิ่มขึ้น 87% และ FY60 กำไร 6.6 พันลบ. EPS=1.77 บาท 16% 
บล.เคเคเทรด แนะนำซื้อเก็งกำไรในกรอบ แนวรับ 22.30  แนวต้าน  24 คำแนะนำราคาหุ้นปิดเป็นแนวโน้มทางขาขึ้นยืนเหนือเส้นค่าเฉลี่ย10วันหลังจากปรับฐาน 1 เดือน เริ่มมีวอลุ่มเด่น แนะนำซื้อเก็งกำไรได้
 